| Almaty |
| --- |
| Horisonten til AlmatyHorisonten til Almaty |
| 

|  |  |
| --- | --- |
| Flagget til Almaty | Byvåpenet til Almaty |
| **Flagget til Almaty** | **Byvåpenet til Almaty** |

 |
| Styresmakter |
| Land  Oblast |  Kasakhstan  Almaty by |
| Først busett  Grunnlagd  | 1000-900-talet fvt.  1854 |
| Akim | Imangali Tasmagambetov |
| Geografi |
| Flatevidd | 682 km² |
| Flatevidd - By |  324,8 km² |
| Innbyggjarar  - By (2005)   - folketettleik | 1 226 300   3 776/km² |
| Koordinatar | 43°16′39″N 76°53′45″E﻿Koordinatar: 43°16′39″N 76°53′45″E﻿ |
| Høgd over havet | 500 - 1700 moh m |
| Tidssone | BTT (UTC+6) |
| Diverse anna |
| Postnummer | 050000 - 050063 |
| Telefon-retningsnummer | +7 727 |
| Bilnummer | A |
| **Heimeside:** |
| Plassering |
| Plasseringa i KasakhstanPlasseringa i KasakhstanPlasseringa i Kasakhstan |

**Almaty** (russisk *Alma-Ata*, før 1921 *Vernij*, kasakhisk Алматы) er den største byen i Kasakhstan, og har har om lag 1 226 000 innbyggarar. Fram til juni 1998 var han òg hovudstad, men denne statusen vart overført til Astana i 1997. Trass i dette er han framleis det største handelssenteret i Kasakhstan.

Namnet *Almaty* tyder «epla sin far», og kjem frå alle dei ulike epleslaga som veks rundt byen.

Historie
--------

### Førhistorie

I bronsealderen på 900- eller 1000-talet fvt. slo dei første bøndene og kvegoppdrettarane seg ned i området rundt Almaty.

Under Saka sin periode (frå 600-talet fvt. til like etter år 0) var Almaty bustad for Saka-stammer og seinare Wusun-stammer som busette området nord for Tian Shan-fjella. Ein finn spor etter fleire gravhaugar og gamle busetjingar, som dei enorme gravhaugane til Saka-tsarane.

### Mellomalderen

På 700- til 900-talet utvikla det sg ein bykultur og menneska som tidlegare hadde drive jordbruk byrja å samle seg saman i landsbyar i og byar i området Zjetysu.

På 900- til 1300-talet vart busetjingane i det såkalla «Stor Almaty» liggande langs handelsrutene langs Silkevegen. Dette gjorde vart då eit senter for handel, handverk og jordbruk på Silkevegen og hadde eigne myntar. Byen vart først nemnd som *Almatu* i gamle bøker frå 1200-talet.

### 1400- 1700-talet

På 1400- 1700-talet vart det etter kvart nedgangstider i byen då handelen langs Silkevegen minka. Dette var ei tid med store etniske og politiske omveltingar, og den kasakhstanske nasjonen vart grunnlagd her, nær Almaty.

Desse landområde var vitne til den tragiske utviklinga knytt til dzjungarane sitt inntog i området og kaskhastanarane gjorde harde forsøk på å verne seg sjølv og halde på sjølvstende sitt. I 1730 slo kasakhstanarane dzjungarane i Anyrakaj-fjella, 70 km nordvest for Almaty. Dette var ei avgjerande hending i partiotkrigen mellom kasakhstanarane og dzjungarane.

### Grunnlegginga av Vernij

4. februar 1854 starta den nyare historia til byen då den russiske festninga Vernij vart forsterka nær Zajlijskij-Alatau-fjella mellom elvane Bolsjaja og Malaja Almatinka. Vernij festning stod nesten ferdig hausten 1854 med tregjerde langs Malaja Almatinka. Seinare vart tregjerdet erstatta av murar.

I 1855 kom dei første omplasserte kasakhstanarane i Vernij og etter 1856 tok Vernij imot russiske bønder. Dei grunnla Bolsjaja Almatinskaja Stanitsa (kosakklandsby) nær festninga. Fleire flytta til byen etterkvart og Malaja Almatinskaja Stanitsa og Tatarskaja (Tasjkentskaja) sloboda vart oppretta. Dette var busetjingar for tatariske handelsmenn og handverkarar.

I 1867 vart festninga omforma til ein by og kalla *Almatinsk*. Innbyggjarane likte ikkje det nye namnet og snart vart byen omdøypt til Vernij igjen.

28. mai 1887 øydela eit kraftig jordskjelv nesten heile Vernij på 11-12 minutt.

### 1900-talet

Zenkov-kyrkja, ei russisk-ortodoks kyrkje frå 1800-talet. Det er den nest høgaste trebygningen i verda.
I 1921 vart namnet på byen endra til *Alma-Ata*.

I 1930 stod jernbanenlinja Turkestan-Sibir ferdig, noko som gav byen eit kraftig økonomisk løft, og som var avgjerande for at hovudstaden i republikken Kasakhstan under Sovjetunionen vart flytta frå Kyzyl-Orda til Alma-Ata i 1927. I 1930 vart òg flyplassen i byen opna og han fekk flysamband til Moskva. Omforminga frå ein liten by til hovudstanden av ein republikk førte med seg kraftig utbygging av administrative bygg og bustadar.

Sidan 1981 har undergrunnsbanen i Almaty vore under utbygging. I 1993 valde regjeringa i Kasakhstan å døype byen om til Almaty, og i 1997 vart hovudstaden i landet flytta frå Almaty til Astana.

Geografi
--------

### Klima


| Vêrdata for Almaty |
| --- |
|  | Jan | Feb | Mar | Apr | Mai | Jun | Jul | Aug | Sep | Okt | Nov | Des | År |
| Gjennomsnittleg maks °C | 0,6 | 2 | 8,7 | 17,4 | 22,6 | 27,5 | 30,2 | 29,4 | 24,5 | 16,4 | 8,1 | 2,3 | 15,8 |
| Døgnmiddeltemperatur °C | −3,9 | −2,6 | 3,8 | 11,7 | 16,8 | 21,5 | 24,2 | 23,1 | 18 | 10,5 | 3,3 | −2 | 10,4 |
| Gjennomsnittleg min °C | −8,4 | −7,2 | −1,2 | 5,9 | 11 | 15,5 | 18,1 | 16,8 | 11,5 | 4,6 | −1,5 | −6,4 | 4,9 |
| Gjennomsnittleg nedbør mm | 34,2 | 41,7 | 74,4 | 106,7 | 107,8 | 59,5 | 46,9 | 30,2 | 25,1 | 56,8 | 57,9 | 43,5 | 684,7 |
| Kjelde: Алматы ауа райы |

Kjelder
-------

* *Delar av denne artikkelen bygger på «Almaty» frå Wikipedia på engelsk, den 17. januar 2008.*

### Fotnotar

1. ↑  Ness, Immanuel. *Encyclopedia of World Cities*. M E Sharpe Reference, 1999. ISBN 0-7656-8017-3. s 19.

Bakgrunnsstoff
--------------

 Wikimedia Commons har multimedia som gjeld: **Almaty**

 Reiseguide for Almaty frå Wikivoyage
* Timeout Almaty
* Almaty Airport
* Reiseguide til Almaty
* Moteveka i Almaty Arkivert 2014-05-16 ved Wayback Machine.
* Almatylink Arkivert 2009-04-18 ved Wayback Machine.

| * v
* d
* e
Kasakhstan |
| --- |
| Oblast | Almaty • Akmola • Aktobe • Atyrau • Aust-Kasakhstan • Mangystau • Nord-Kasakhstan • Pavlodar • Karagandy • Kostanaj • Kyzylorda • Sør-Kasakhstan • Vest-Kasakhstan • Zjambyl |
| Byar | Almaty • Nursultan |


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* BNF
* BNF (data)
* SUDOC
* NKC
* GeoNames

 |